|  |  |
| --- | --- |
| referat  Handicapråd | |
|  | |
| dATO: | 27. februar 2018 |
| sTED: | mØDELOKALe nysted, rÅDHUSET |
| tIDSPUNKT: | kl. 12.30 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | ---- | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Dagsordenen godkendt.

# godkendelse af referat fra møde d. 22.1.2018

Rettelse til pkt. 6 – Eventuelt: ”Hvis man som borger vil have kontakt med en uvildig familierådgiver, er det Susan Rasmussen, leder af Solsikken, man skal kontakte, **men kun hvis det drejer sig om ny-diagnosticerede i henhold §11,8 i Serviceloven.”**

Herefter blev referatet godkendt.

# præsentation af handicapråd – SUPPLEANTERNE ER INVITERET TIL AT DELTAGE

Der var en præsentationsrunde bordet rundt. Følgende suppleanter deltog: Rose Brusen, Bent Vedsø, Flemming Nielsen, Linda Kristiansen.

# orientering fra formanden og handicaprådets medlemmer

* Der er reception for områdefornyelsesprojektet ved Stubbekøbing Havn d. 20.4.18 kl. 12.30. Tilgængelighedsudvalget har været involveret i projektet, så tilgængeligheden til området er rigtig god.
* Tilgængelighedsudvalget har holdt møde med Vej & Park v/Charlotte Wiberg og har fået en orientering om etablering af det nye torv i Nykøbing F.
* Handicaprådet har gjort Center for Borger & Branding opmærksom på, at de meget gerne vil på banen i forbindelse med etablering af Campus v/NFC.
* I borgerarbejdsgruppen i Center for Hjerneskaderehabilitering har der ikke været afholdt møde siden december 2017. Rose Brusen tager kontakt til lederen for at rykke for afholdelse af møde.
* Det Centrale Handicapråds Årsmøde d. 10.4.2018 er aflyst.

# drøftelsespunkter

* Hvordan går det med specialtandplejen efter den er overgået til kommunen?

Ifølge fremsendt notat fra Henning Tønning går det godt på trods af, at de ikke får journalerne fra Regionen. Kenneth ytrer stor tilfredshed med både de udvendige og indvendige lokaliteter.

* Hurtighedsprincippet i forhold til ansøgning om hjælpemiddel

Handicaprådet har modtaget notat fra Myndighed, der er bekendt med problematikken omkring lange ventetider på ansøgning om hjælpemiddel. I forbindelse med sammenlægning af to afdelinger, har der været store udfordringer. Fra ledelsens side er der nye tiltag på vej i forhold til effektivisering og der er meget fokus på området, som bl.a. har er lykkedes for så vidt angår kropsbårne hjælpemidler. Der er igangsat en omfattende rokering af både personale og arbejdsopgaver, som hurtigst muligt vil blive effektueret.

Der er tiltag med at forlænge bevillinger med mere end 1 år ved de ”simple” ansøgninger, som f.eks. støttestrømper.

En koordinering centrene imellem vil ligeledes været noget der kan optimeres, bl.a. i forhold til børn med nye behov.

Der blev spurgt til, om sagsbehandlingstiderne fremgår af kvalitetsstandarderne, som ligger på kommunens hjemmeside? Virkeligheden skulle gerne passe med de frister der fremgår.

* Årsrapport 2017

Ingen bemærkninger – det er en god rapport, som hurtigt giver et overblik over, hvad der er sket i Handicaprådet. Årsrapporten lægges på hjemmesiden.

* 1. Handicaprådets arbejdsform
* Synliggørelse af Handicaprådet – orientering til pressen/Facebook.

Synlighed – Handicaprådet er ikke så synlig blandt patientforeninger. Der foregik en dialog om, hvordan rådet kan blive mere synlig. F.eks. skal Handicaprådet møde op til forskellige møder.

Handicaprådets folder skal revideres, da der er flere nye medlemmer.

Der kom et forslag til at arrangere en aften i Frivillighedscentret, hvor Handicaprådet fortæller om deres arbejde.

Kommunens hjemmeside kan blive bedre i forhold til Handicaprådets dagsorden, referat m.v. Hjemmesiden skal rettes, så det korrekt fremgår, hvem der er næstformand.

”Den gode praksis” er sendt ud til Handicapråd fra Socialstyrelsen.

# eventuelt

* Den 12. marts kl. 11 er der fællesmøde med Ældrerådet.
* Den 26. april afholdes mødet på Gigtsanatoriet i Skælskør, hvor der vil være rundvisning samt oplæg.
* Rose takkede for, at suppleanterne var inviteret med til mødet.
* Til Årsmødet i DH kommer der en mand fra Stege og holder oplæg. Han har været blind stort set hele sit liv. Hans store interesse og ekspertise er fugle, som han vil fortælle om og hvordan det har skærpet alle hans sanser.
* Til næste møde vil Martin kun have mulighed for at deltage indtil kl. 10 pga. andet møde.
  1. PUNKTER TIL NÆSTE MØDE

Ordblindhed: Hvad yder kommunen? Er det forældrene der selv betaler? Er tidlig indsats en prioritering?

Center for Børn & Læring kontaktes med henblik på at give en orientering.